2016. gada 5. jūlijā Rīkojums Nr. 373

Rīgā (prot. Nr. 33 2. §)

**Par līdzfinansējuma piešķiršanu Madonas novada pašvaldībai**

1. Lai saglabātu pirmā Latvijas Armijas virspavēlnieka pulkveža Oskara Kalpaka piemiņu un veicinātu jaunatnes militāri patriotisko audzināšanu, pamatojoties uz likuma "Par valsts budžetu 2016. gadam" 39. pantu, piešķirt Madonas novada pašvaldībai no Aizsardzības ministrijai valsts budžeta programmā "30.00.00 Valsts aizsardzības politikas realizācija" paredzētajiem līdzekļiem līdzfinansējumu 4058 *euro* apmērā nekustamā īpašuma "Liepsalas" (kadastra Nr. 7082 011 0051) daļas – pulkveža Oskara Kalpaka piemiņas memoriāla – Ošupē, Madonas novadā, apsaimniekošanai 2016. gadā.

2. Aizsardzības ministrijai noslēgt vienošanos ar Madonas novada pašvaldību par šā rīkojuma 1. punktā minētā nekustamā īpašuma apsaimniekošanas līdzfinansēšanu.

Ministru prezidents Māris Kučinskis

Aizsardzības ministrs Raimonds Bergmanis